สโมสรฟุตบอลคริสตัลพาเลซ

สโมสรฟุตบอลคริสตัลพาเลซ (Crystal Palace F.C.) หรือเรียกกันโดยทั่วไปว่า พาเลซ เป็นสโมสรฟุตบอลอาชีพอยู่ในเซลเฮิสต์, เซาท์ลอนดอน, อังกฤษ พวกเขาแข่งขันในพรีเมียร์ลีก ลีกสูงสุดของฟุตบอลอังกฤษ แม้ว่าสโมสรจะก่อตั้งอย่างเป็นทางการในฐานะทีมฟุตบอลอาชีพใน ค.ศ. 1905 ที่อาคารนิทรรศการคริสตัลพาเลซ แต่ต้นกำเนิดของสโมสรสามารถสืบย้อนไปได้ไกลถึง ค.ศ. 1861 สโมสรใช้สนามนัดชิงชนะเลิศเอฟเอคัพ ซึ่งอยู่ภายในบริเวณสนามของพาเลซ เป็นสนามเหย้าระหว่าง ค.ศ. 1905 ถึง 1915 ก่อนที่จะถูกบังคับให้ย้ายออกจากสนามเนื่องจากเกิดสงครามโลกครั้งที่หนึ่ง ใน ค.ศ. 1924 พวกเขาย้ายไปยัง เซลเฮิสต์พาร์ก ซึ่งเป็นสนามเหย้าปัจจุบัน 
พาเลซใช้ช่วงแรก ๆ ของการเป็นสโมสรอาชีพลงเล่นในเซาเทิร์นลีก และชนะเลิศการแข่งขันระดับภูมิภาคหลายสมัย พวกเขาได้รับเลือกให้เข้าเป็นสมาชิกฟุตบอลลีกใน ค.ศ. 1920 และโดยรวมแล้วพวกเขาได้แข่งขันในสองระดับสูงสุดของฟุตบอลอังกฤษเป็นส่วนใหญ่ตลอดประวัติศาสตร์ลีกของพวกเขา ตั้งแต่ปี ค.ศ. 1964 พาเลซตกชั้นไปอยู่ระดับดิวิชัน 2 เพียงครั้งเดียว เป็นเวลา 3 ฤดูกาล ตั้งแต่ปี ค.ศ. 1974 ถึง 1977 พวกเขาเข้าถึงรอบชิงชนะเลิศเอฟเอคัพในปี 1990 และท้าทายอาร์เซนอลและลิเวอร์พูลเพื่อชิงตำแหน่งแชมป์ลีกในฤดูกาล 1990–91 โดยจบฤดูกาลในอันดับที่ 3 ซึ่งเป็นอันดับสูงสุดในลีกของสโมสรจนถึงตอนนี้ และพลาดการไปเล่นยูฟ่าคัพเนื่องจากสโมสรจากอังกฤษถูกแบนจากการแข่งขันฟุตบอลยุโรป
อย่างไรก็ตาม พาเลซตกต่ำลงหลังจากตกชั้นจากพรีเมียร์ลีกใน ค.ศ. 1998 ประสบปัญหาทางการเงินซึ่งส่งผลให้สโมสรเข้าสู่ภาวะล้มละลายถึงสองครั้งใน ค.ศ. 1999 และ 2010 ในที่สุดพวกเขาก็ฟื้นตัวและเลื่อนชั้นกลับสู่พรีเมียร์ลีกใน ค.ศ. 2013 ซึ่งสโมสรยังคงอยู่ที่เดิมตั้งแต่นั้นมา และเข้าถึงรอบชิงชนะเลิศเอฟเอคัพอีกครั้งใน ค.ศ. 2016 และแพ้ให้กับแมนเชสเตอร์ยูไนเต็ดอีกครั้ง ปัจจุบัน สโมสรอยู่ในลีกสูงสุดติดต่อกันยาวนานที่สุด โดยทำได้สิบสองฤดูกาลติดต่อกันในช่วงเริ่มต้นฤดูกาล 2024–25
สีชุดทีมเหย้าของสโมสรเป็นสีแดงเข้มและน้ำเงินจนถึง ค.ศ. 1973 จึงมีการเปลี่ยนเป็นแถบแนวตั้งสีแดงและน้ำเงินตามที่ใช้ในปัจจุบัน พาเลซมีคู่แข่งที่แข่งขันอย่างดุเดือดและยาวนานกับไบรตันแอนด์โฮฟอัลเบียน และยังมีการแข่งขันที่เข้มข้นกับสโมสรท้องถิ่นอย่างมิลล์วอลล์ และชาร์ลตันแอธเลติก

**ผู้เล่น**

**ผู้เล่นชุดปัจจุบัน**

**ผู้เล่นที่ถูกยืมตัว**
การยืมตัวที่ระบุไว้ที่นี่มีไว้สำหรับผู้เล่นที่ปกติจะเป็นส่วนหนึ่งของทีมชุดใหญ่หรือผู้เล่นอายุต่ำกว่า 21 ปีที่เคยลงเล่นให้กับทีมชุดใหญ่ หรือถูกเรียกเข้าสู่ทีมชุดใหญ่สำหรับนัดการแข่งขัน

**เกียรติประวัติ**
ลีก
*เซคันด์ดิวิชัน / เฟิร์สต์ดิวิชัน / แชมเปียนชิป (ระดับ 2) 
**ชนะเลิศ: 1978–79, 1993–94
**รองชนะเลิศ: 1968–69
**ชนะเลิศเพลย์ออฟ (4) (สถิติสูงสุด): 1989, 1997, 2004, 2013
*เทิร์ดดิวิชัน / เทิร์ดดิวิชันเซาท์ (ระดับ 3)
**ชนะเลิศ: 1920–21
**รองชนะเลิศ: 1928–29, 1930–31, 1938–39, 1963–64
*โฟร์ทดิวิชัน (ระดับ 4)
**รองชนะเลิศ: 1960–61
คัพ
*เอฟเอคัพ
**ชนะเลิศ​: 2024–25
**รองชนะเลิศ: 1989–90, 2015–16
*ฟูลเมมเบอร์คัพ
**ชนะเลิศ: 1990–91
รางวัลในช่วงสงคราม
*ฟุตบอลลีกเซาท์
**ชนะเลิศ: 1940–41
*วอร์ไทม์เซาท์ดีลีก
**ชนะเลิศ: 1939–40
การแข่งขันระดับภูมิภาค
*เซาเทิร์นฟุตบอลลีกดิวิชันวัน
**รองชนะเลิศ: 1913–14
*เซาเทิร์นฟุตบอลลีกดิวิชันทู
**ชนะเลิศ: 1905–06
*ยูไนเต็ดลีก
**ชนะเลิศ: 1906–07
**รองชนะเลิศ: 1905–06
*เซาเทิร์นโปรเฟสชันนัลฟลัดลิตคัพ
**รองชนะเลิศ: 1958–59
*ลอนดอนชาเลนจ์คัพ
**ชนะเลิศ: 1912–13, 1913–14, 1920–21
**รองชนะเลิศ: 1919–20, 1921–22, 1922–23, 1931–32, 1937–38, 1946–47
*เซอร์รีย์ซีเนียร์คัพ
**ชนะเลิศ: 1996–97, 2000–01, 2001–02
*เคนต์ซีเนียร์ชิลด์
**ชนะเลิศ: 1911–12
**รองชนะเลิศ: 1912–13

**หมายเหตุ**

**อ้างอิง**

**แหล่งข้อมูลอื่น**
ค
ค
ค
ค

ค